NaiveNeuron/SloPal huggingface dataset:
D. Čaplovič, podpredseda vlády SR: (2010-01-20):
Pán exminister a pán poslanec Pado, po vašom vystúpení vo mne začala vyslovene kolovať myšlienka významného hudobného skladateľa Pucciniho, ktorý povedal dve slová: „Nenávidím nenávisť.“ A ja k tomu si dovolím dodať – aj invektívy, aj demagógiu. To je po prvé, čo ste tu teraz predviedli. A po druhé, ak hovoríte o proteste autodopravcov, prečítajte si, myslím, že minulotýždňový Týždeň, čo písal pán Hríb o tom, o ich protizákonnosti, „Pozor na protizákonnosť“, prečítajte si podrobne tieto veci a potom tu tvrďte také nezmysly. Ďakujem vám veľmi pekne. (Potlesk.)
Pellegrini, Peter, podpredseda vlády SR pre investície a informatizáciu (2017-03-29):
Ďakujem veľmi pekne. Vážený pán podpredseda, vážené panie poslankyne, vážení páni poslanci, dovoľte, aby som uviedol vládny návrh zákona tak, ako ste ho uviedli. Vláda tento zákon prerokovala a schválila 14. decembra 2016 a prijala k nemu uznesenie č. 596 z roku 2016. Uvedený materiál bol prerokovaný a schválený vo výboroch Národnej rady Slovenskej republiky 14. a 15. marca tohto roku. Navrhovaná právna úprava je výsledkom spolupráce Úradu podpredsedu vlády Slovenskej republiky pre investície a informatizáciu a Ministerstva financií Slovenskej republiky. Navrhované zmeny sú predpokladom na naplnenie cieľa riadneho a včasného čerpania finančných prostriedkov z fondov Európskej únie. Návrh zákona bol vypracovaný z dôvodu potreby podrobnejšej úpravy niektorých skutočností a zjednoznačnenia existujúceho legislatívneho textu, v dôsledku čoho sa navrhovanou úpravou reflektujú potreby implementačnej praxe, a to najmä v otázkach finančného riadenia, vysporiadania finančných vzťahov v oblasti definícií pojmov a doplnenia nastavení existujúcich právnych vzťahov. Návrh zákona zároveň upravuje nástroje na zjednodušenie a zefektívnenie procesu implementácie. Medzi hlavné patrí najmä návrh systému zjednodušeného vykazovania výdavkov a úprava dvojkolového procesu schvaľovania projektov. Obidva tieto nástroje majú potenciál priniesť zásadné zníženie administratívnej záťaže tak pre žiadateľov o nenávratný finančný príspevok, ako aj pre samotné riadiace orgány. Rovnako potreba vykonania navrhovaných zmien vyplýva zo zmenenej alebo úplne novej právnej úpravy obsiahnutej v iných právnych predpisoch prijatých v nedávnom období, ktoré majú priamy vplyv na programové obdobie 2007 – 2013, ako aj programové obdobie 2014 – 2020, nakoľko návrh zákona zároveň mení obe právne normy predstavujúce právny základ implementácie štrukturálnych fondov a Kohézneho fondu, resp. európskych štrukturálnych a investičných fondov. Predložená novela bola predmetom rokovania v ústavnoprávnom výbore a vo výbore pre financie a rozpočet a v obidvoch výboroch bol tento návrh schválený. Dovoľujem si vás požiadať o podporu pri prerokovaní predloženého vládneho návrhu zákona, ako aj o jeho schválenie. Chcem povedať, že zákon prešiel riadnym medzirezortným pripomienkovým konaním. Vysporiadaval sa alebo snažil sa vysporiadať aj s hromadnou pripomienkou, ktorú prezentoval pán poslanec Dostál. Zákon zákonne zakotvuje povinnosť menšiny štátnych orgánov v monitorovacích výboroch jednotlivých riadiacich orgánoch. V prípade, že v rámci diskusie bude záujem, tak môžem poinformovať aj o ďalších opatreniach, ktoré robíme pre zvýšenie transparentnosti a zvýšenie informovanosti o tom, ako sa čerpajú štrukturálne prostriedky v tomto novom programovom období. Ďakujem veľmi pekne za pozornosť.
P. Paška, predseda NR SR: (2006-12-06):
Teraz požiadam o slovo určeného spoločného spravodajcu, predsedu výboru pre financie, rozpočet a menu, pána poslanca Jozefa Buriana, aby nás informoval o výsledku rokovania výborov, ako aj aby odôvodnil návrh a stanovisko gestorského výboru.
Žiga, Peter, podpredseda NR SR (2024-06-20):
Prezentujme sa a hlasujme. (Hlasovanie.) 78 prítomných, 78 za. (Potlesk.) Konštatujem, že sme schválili vládny návrh zákona o Slovenskej televízii a rozhlase. Vážené panie poslankyne, vážení pani poslanci, prerušujem rokovanie pre dnešný deň. Stretneme sa zajtra ráno o 9.00 h, kedy budeme rokovať v schválenom programe. Pekný večer prajem. (Prerušenie rokovania o 20.58 hodine.) 163
Figeľ, Ján, podpredseda NR SR (2013-05-23):
Ďalším rečníkom v rozprave prihláseným písomne je Pavol Zajac. Nech sa páči.
Zmajkovičová, Renáta, podpredsedníčka NR SR (2014-07-08):
Pán poslanec Csicsai nie je v sále, stráca poradie. Mal by nasledovať pán poslanec Hlina, ale keďže pán poslanec Hlina, predpokladám, že nie je v sále, tak nech sa páči, pán poslanec Viskupič. Ja viem, sa dohodli s pánom... Poslanec Viskupič.
Pčolinský, Peter, podpredseda NR SR (2023-05-25):
Pán poslanec, problém je, že... (Povedané súbežne s rečníkom.) Pán poslanec Pročko, môžem vám niečo povedať?
Kollár, Boris, predseda NR SR (2020-07-08):
Pokračujeme v schôdzi. Nasledujúcim bodom programu je druhé čítanie o návrhu poslanca Jozefa Lukáča na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hul... Hurbana a štátnej cene Alexandra Dubčeka. Návrh zákona je uverejnený ako tlač č. 107, spoločná správa výborov má tlač č. 107a. Dávam slovo poslancovi Jozefovi Lukáčovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Jozefa Lukáča na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka , tlač 107.)
P. Hrušovský, predseda NR SR: (2004-03-11):
(Hlasovanie.) 141 prítomných, 7 za návrh, 62 proti, 72 sa zdržalo. Bod 3 zo spoločnej správy sme neschválili. Prosím, ďalší návrh. R. Vavrík, poslanec: Pán predseda, vyčerpali sme všetky pozmeňujúce návrhy. Dovoľte, aby som informoval Národnú radu o tom, že výbor ma splnomocnil, aby som ju požiadal, aby sme hlasovali ihneď v treťom čítaní.
Hlina, Alojz, poslanec NR SR (2014-09-09):
Ďakujem. Ja budem hlbšie v mojom vystúpení, len teraz chcem sa dotknúť dvoch vecí, ktoré spomínal. Jedna je tá volebná, nešťastná volebná záležitosť. Kolegovia, pán Senko, myslím Laššáková, tu majú banský zákon a pán Žiga tu má banský zákon. Čiže, viete, nedelí, nenásobí, ten istý zákon je tu na dvakrát pre potreby volieb, lebo však treba v Detve odprezentovať, že zlato. Čiže je tu samostatne banský zákon ako poslanecký a je tu návrh vládny, návrh pána Žigu. Ja ešte potom v mojom vystúpení chcem hovoriť o niečom, keby vám tak skutočne, pán minister, a vôbec aj tak reagujem na predrečníka, ale záležalo, keby skutočne tak záležalo, tak by ste tento vianočný príspevok dali pod ochranu pred exekútormi a úžerníkmi. Lenže viete, čo sa stane? Koľko je tých ľudí, koľko je tých ľudí, ktorí ani, ani nebudú vedieť, koľko je, lebo sa k nemu nedostanú? O koľko si prídu úžerníci, o koľko prídu úžerníci? Koľko im pošle tento štát ako vianočný príspevok? My hovorme o vianočnom príspevku pre úžerníkov-exekútorov. To sú milióny, milióny eur, ktoré len prejdú cez účty Sociálnej poisťovne, k tým biedakom sa ani nedostanú. Čiže keby ste chceli byť poctivý, tak poviete, akú ochranu poskytnete tomu mizernému príspevku, ktorý tu vy budete predávať s veľkou slávou, pred tým, aby išiel automaticky na účty exekútorov. Viete, v tom je to vaše pokrytectvo. Toho pokrytectva je tam strašne veľa a budem sa mu venovať v mojom vystúpení.
J. Tkáčová, poslankyňa: (2007-11-29):
Tak po prvé podiel podpory na produkcie, keď si tento ukazovateľ porovnáme, tak staré európske krajiny dostávajú podpory vo výške 16,7 % svojej produkcie. Slovensko 14,5 % produkcie. Ja skutočne nepovažujem tento rozdiel za taký, aký sa ho snažíte vždy vykresľovať a vzhľadom na to, že napríklad starej európskej pätnástky ceny nájmu za pôvodu alebo platy sú úplne iné ako na Slovensku, myslím si, že to je porovnateľný údaj. Keď ste hovorili, že nie je pravda, že pár veľkopodnikateľov si rozoberie dotácie, tak si dovolím vám odcitovať údaje zo Zelenej správy. Štyri percentá subjektov si zoberie dotácie zo 70 % výmery pôdy a medzi takých vašich veľkých veľkopodnikateľov sa zaradil aj pán bývalý štátny tajomník Záhumenský, ktorý si sám pridelil agrodotácie za tabak. Ďalej Slovensko je vo výkonnosti na hektár poľnohospodárskej pôdy v Európskej únii na štvrtom mieste od konca, čiže vyrábame neefektívne. Dotácie rastú, výkonnosť klesá, konkurencieschopnosť slovenského poľnohospodárstva klesá, ale ceny potravín stúpajú. Poľnohospodárstvu neškodila bývalá vláda. Škodia jej dotácie, škodí jej protekcionistická politika. Dotácie deformujú ceny. Nenútia subjekty myslieť na reštrukturalizáciu, na vnútorné rezervy. Dotácie deformujú aj podnikateľské prostredie, diskriminujú iných podnikateľov a predražujú potraviny. Ten odhad... (Prerušenie vystúpenia časomierou.)
Šalitroš, Radomír, poslanec NR SR (2023-12-08):
Pán predsedajúci, vzhľadom na to, že zákon sa prerokováva v skrátenom legislatívnom konaní, § 89 o rokovacom poriadku, sme v treťom čítaní, otvorte, prosím, rozpravu.
P. Hrušovský, predseda NR SR: (2003-09-10):
(Hlasovanie.) Prítomných je 134 poslancov, za 112, proti 7, zdržalo sa 15. Návrh sme schválili. Ďakujem pánovi poslancovi Šimkovi. Prosím teraz pani poslankyňu Máriu Majdovú, aby z poverenia výboru pre obranu a bezpečnosť Národnej rade odporučila prijať uznesenia k prerokúvanému vládnemu návrhu zákona o ochrane štátnej hranice (tlač 309). Nech sa páči, pani poslankyňa Majdová. M. Majdová, poslankyňa: Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2018-05-25):
Ďakujem pekne. Otváram všeobecnú rozpravu. Písomne sa neprihlásil nikto. Otváram teda možnosť prihlásiť sa ústne. Končím možnosť prihlásiť sa do rozpravy. Týmto vyhlasujem všeobecnú rozpravu za skončenú. Predsa len a opýtam pani navrhovateľky, či v záverečnom slove. Nie je tomu tak. Pani spravodajkyňa? Nie je tomu tak. Prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov . Návrh zákona je uverejnený ako tlač 888, návrh na jeho pridelenie na prerokovanie výborom je v rozhodnutiach pod číslami 921 a 942. Dávam slovo pani poslankyni Veronike Remišovej, aby predmetný návrh zákona uviedla. Nech sa páči.
Heger, Eduard, predseda vlády SR (2021-12-10):
Ďakujem veľmi pekne, vážené plénum. Ja nebudem hovoriť dlho, chcem len pri tomto významnom bode, alebo po tomto významnom bode, ako ste dorokovali rozpočet, zagratulovať z tohto miesta pánovi ministrovi financií za naozaj historicky expresné ukončenie diskusie k rozpočtu a myslím si, že sú na to dva dôvody. Tak ako keď pán minister financií predstavoval tento rozpočet ako zodpovedný rozpočet, tak sa to jasne potvrdilo, pretože dokonca ani opozícia nenašla dostatok slov na to, aby túto pravdu o rozpočte vyvrátila. Takže, pán minister, gratulujem k tomu, že rozprava potvrdila, že si pripravil zodpovedný rozpočet na budúci rok. Druhá dôležitá stránka, prečo tento rozpočet mal aj takú krátku rozpravu, je to, že v opozícii niet experta, ktorý by tomu rozpočtu dostatočne rozumel a ktorý by vedel ho rozobrať do šróbika, pretože je veľmi kvalitne pripravený, takže opäť gratulujem, pán minister, k skvelému výkonu, teším sa na hlasovanie a verím, že hlasovanie potvrdí jeho kvalitu. Ďakujem veľmi pekne, že som tu mohol vystúpiť, prajem vám ešte príjemné rokovanie. Pán minister, gratulujem. (Potlesk.)
Blaha, Ľuboš, podpredseda NR SR (2023-12-19):
Pán poslanec, skúste z hlavy, keď to neviete inak. Určite to dokážete, nech sa páči.
P. Paška, predseda NR SR: (2006-08-02):
Chcem upozorniť kolegov, aby naozaj sa prihlasovali s faktickou poznámkou do termínu, kým neuzatvorím možnosť sa prihlásiť. Za poslanecký klub Smeru – sociálnej demokracie vystúpi pán poslanec Číž.
Hort, Milan, podpredseda NR SR (2011-10-18):
Pán poslanec Kažimír bude reagovať. Nech sa páči.
I. Federič, poslanec: (2004-05-25):
Prvý pozmeňujúci návrh. V § 3 ods. 2 písm. a) sa za slovo „činnosť“ vkladajú slová „súvisiacu s úkonom alebo“. Odôvodnenie: Ide len o upresnenie formulácie. Ďalší pozmeňujúci návrh. V § 3 ods. 6 sa za slová „tlačiarenské služby“ vkladajú slová „výdavky na zhotovovanie obrazových a zvukových dôkazov“. S odôvodnením, za hotové výdavky vynaložené v súvislosti s vykonávaním činnosti znalca a tlmočníka respektíve prekladateľa by sa mali považovať aj výdavky na zhotovenie obrazových a zvukových dôkazov, ako sú napríklad výdavky na zhotovenie fotografií, videozáznamov a audiozáznamov. Tretí pozmeňujúci návrh. V § 14 ods. 2 písm. g) sa za slová „tlmočné“ vkladajú slová „bez dane z pridanej hodnoty“, a to isté sa týka, aj štvrtý pozmeňujúci návrh. V § 14 ods. 2 písm. h) sa za slová „tlmočné“ vkladajú slová „bez dane z pridanej hodnoty“. Odôvodnenie k týmto dvom návrhom: ide len o upresnenie, pretože nie všetky subjekty, ktoré sa zaoberajú touto činnosťou, sú platcami DPH, aby tam nevznikla pochybnosť pri tých organizáciách, ktoré sú platcami DPH, aby túto sumu uplatňovali bez dane z pridanej hodnoty. Po piate. V § 17 ods. 9 sa za slovo „podania“ vkladajú slová „v písomnej alebo v elektronickej forme“. Ide len o upresnenie formulácie. Šiesty pozmeňujúci návrh. V § 26 ods. 2 sa číselná hodnota peňažnej pokuty 20 000 Sk nahrádza slovami „výšky trojnásobku minimálnej mzdy“. To isté v siedmom pozmeňujúcom návrhu, v § 26 ods. 2 sa číselná hodnota peňažnej pokuty 40 000 Sk na hrádza slovami „výšky šesťnásobku minimálnej mzdy“. V ôsmom, v § 27 ods. 3 písm. b) sa číselná hodnota peňažnej pokuty 50 000 Sk nahrádza slovami „výšky osemnásobku minimálnej mzdy“. V deviatom pozmeňujúcom návrhu vás poprosím aj o opravu, lebo je tam tlačová chyba. V § 27 ods. 3 písm. b) sa číselná hodnota pokuty milión Sk nahrádza slovami „výšky stošesťdesiatnásobku minimálnej mzdy“. V tých materiáloch, ktoré máte rozdané, tam bolo 100 000 korún a šestnásťnásobok. Poprosím vás o opravu, že je to milión korún a stošesťdesiatnásobok minimálnej mzdy. Desiaty pozmeňujúci návrh. V § 27 ods. 6 sa číselná hodnota pokuty 100 000 Sk nahrádza slovami „výšky šestnásťnásobku minimálnej mzdy“. Ku všetkým týmto návrhom je jednotné odôvodnenie: Vzhľadom na predpokladaný vývoj v oblasti príjmu, rastu príjmu a životných nákladov by bolo vhodné, aby sa spôsob stanovenia výšky peňažných pokút vzťahoval k výške minimálnej mzdy, ktorá je pravidelne stanovená príslušným zákonom a ktorá bude sa v budúcnosti neustále meniť a tým sa zabráni do budúcnosti, aby sa táto právna norma zbytočne nenovelizovala iba kvôli výške peňažných pokút. A posledný, jedenásty pozmeňujúci návrh. V § 33 sa za písm. h) vkladá nové písm. j) v tomto znení: „Podrobnosti o možnostiach vedenia denníka v elektronickej forme“. Odôvodnenie: vzhľadom na pokrok v informačných technológiách a informatizáciu spoločnosti by bolo vhodnejšie umožniť subjektom, ktoré sú na to vhodne vybavené, aby denník, teda knihu osobitnej evidencie, mohli viesť nielen v písomnej, ale aj v elektronickej podobe. Ďakujem pekne.
Grendel, Gábor, podpredseda NR SR (2022-10-18):
Pani poslankyňa, prihláste sa s faktickou poznámkou.
Fecko, Martin, poslanec NR SR (2017-05-11):
Ďakujem pekne. Pani kolegyňa, si povedala, aby neboli pošliapané vlastnícke práva. Áno, to je ten základ, demokracia, ktorý by sa mal odlišovať od socializmu. Ja keď som po 90. roku pracoval na pozemkovom úrade a tiež som štrngal v Prešove a ukázali fotografiu, čo znamená vlastnícke právo, keď sa buduje v Nemecku, a ukázali tam strom, ktorý bol pamiatkovo chránený, a mala ísť diaľnica, tak povedali nie. Povedali tým technokratom, že musí tam byť zákruta, ten strom nevyrúbeme, vlastník si to nepraje. A ja som si povedal áno, to je demokracia. Vlastnícke právo je nedotknuteľné a iba v nevyhnutnej miere a za adekvátnu náhradu. A vtedy som si povedal, že áno, super, vlastník ide. Socializmus? Užívacie právo, nič ma nezaujíma, nakreslím si trasu a ideme. Pýtam sa, aké bolo prípravné konanie, ako môžeme niečo plánovať, keď to nemáme predjednané, keď to nemáme ukončené a my zrazu zisťujeme, že nemáme vyvlastnené, vykúpené, predjednané? Ľudia boží, veď sa spamätajme! Na to treba, pán podpredseda, v poriadku, vy to vidíte trošku možnože ináč, ale ja to vidím tak, že pokiaľ nezačneme debatovať pri každej investičnej akcii s vlastníkmi, nič nepohneme, ľudia boží, nič nepohneme. Veď to sa dá do ústavy, že to, je to garantované. Tak sa nehrajme na hlucho-slepých a dodržujme ústavu, ako sa má dodržiavať! Lebo my sme sa to za 27 rokov nenaučili, správať k vlastníkovi ako vlastníkovi. Stále ho berieme, že ten je niekde na chvoste a on sa nemá právo k ničomu vyjadrovať, a, žiaľ, vraciame sa späť, že užívateľ bude viacej ako vlastník aj v poľnohospodárstve, aj v lesníctve, aj v ďalších činnostiach, ktoré tu zavádzame. Takže to ma veľmi mrzí. Ďakujem.
P. Hrušovský, podpredseda NR SR: (2001-12-07):
P. Bohunický, poslanec: Vážený pán podpredseda, vážená pani ministerka, vážený pán minister, so stanoviskom klubu Strany demokratickej ľavice k návrhu štátneho rozpočtu Slovenskej republiky na rok 2002 vystúpil môj kolega Vladimír Maňka. Dovoľte mi, aby som sa dotkol iba jednej z priorít Strany demokratickej ľavice, a to rozvoja vzdelávania. Viacerí poslanci vystúpili k otázkam rozvoja školstva, analyzovali plusy a mínusy rozpočtu na rok 2002, podávali pozmeňujúce návrhy, podrobne o tejto veci hovorila predsedníčka výboru pre školstvo, vzdelanie a vedu kolegyňa Rusnáková. Ja chcem predložiť jeden pozmeňujúci návrh k vládnemu návrhu zákona o štátnom rozpočte Slovenskej republiky na rok 2002. V registri investícií Ministerstva financií Slovenskej republiky v časti 20010 Obstarávacie a technické zhodnotenie investičného majetku v správe vysokých škôl zvýšiť individuálny kapitálový výdavok na Študentský domov MTF Trnava (obstarávateľ STU Bratislava) o 44 167 tis. Sk zo Všeobecnej pokladničnej správy v rámci Programu podpory stravovania, ubytovania a športových a kultúrnych aktivít študentov. Odôvodnenie: Obstarávacia cena uvedenej akcie predstavuje sumu 229 mil. Sk, akcia sa začala budovať v 12. mesiaci roku 1990 a termín ukončenia je naplánovaný na december 2002. V štátnom rozpočte je na rok 2002 plánovaná suma 45 mil. Sk, stav akcie je pred stavebným dokončením a sú vytvorené všetky podmienky na zariadenie študentského domova a ukončenie akcie v predpokladanom termíne. O uvedenú sumu navrhujem zvýšiť program 02302 Podpora stravovania, ubytovania a športových a kultúrnych aktivít študentov. Jedným z troch cieľov tohto programu je rozšírenie možnosti ubytovania študentov vysokých škôl, zabezpečeného vysokými školami o 10 % oproti roku 2001. Myslím si, že len táto jedna akcia, aby sme ju dokončili, toto percento naplní. Pekne ďakujem.
Sulík, Richard, predseda NR SR (2010-12-14):
Pán poslanec Štefanec.
Šipoš, Michal, poslanec NR SR (2024-01-11):
Chcem upozorniť na to, že pánovi Pročkovi bolo dvadsať sekúnd vzatých, kedy ne... (Prerušenie vystúpenia predsedajúcim.)
Beblavý, Miroslav, poslanec NR SR (2017-02-10):
Ďakujem pekne. Takže ako už bolo povedané, tento návrh sa týka riešenia dôsledku prechodu pozemných komunikácií pod vplyvom zrušenia VÚC, a teda ich kompetencií. Ďakujem pekne.
Matovič, Igor, poslanec NR SR (2010-09-09):
Pán predseda, ďakujem, že si nastavil zrkadlo poslancom Smeru. Naozaj toto hlasovanie, ktoré čochvíľa príde, ukáže, ako naozaj im ide o to, aby boli rovní si so svojimi voličmi, alebo teda že či chcú stáť oni na tom piedestáli a že tí ľudia budú tam tí malinkí, ktorí budú niekde chodiť a budú mať jediné právo raz za štyri roky prísť oblbnutí k voľbám a hlasovať za správny smer.
Laššáková, Ľubica, poslankyňa NR SR (2024-06-20):
Veľmi pekne ďakujem za naozaj faktické poznámky, dá sa s nimi pracovať ďalej. Ja som nakoniec aj v úvode tej rozpravy povedala, že aj v tomto návrhu zákona by sa dalo niekoľko vecí vylepšiť a prax určite ukáže ďalšie potreby. A tým som mala na mysli možno aj vrátiť sa k percentám odštepu HDP, aby sme dokázali tej RTVS-ke, teda po novom STVR-ke pomôcť, takže určite niečo také ja budem iniciovať. Pán poslanec Grendel, v žiadnom prípade cynizmus, ja som len chcela navrhnúť v tomto pozmeňovacom návrhu, aby generálny riaditeľ, ktorý sa, dúfam, už konečne pustí napríklad aj do rekonštrukcie tej výškovej budovy v Mlynskej doline, aby mal dostatok času. A ja verím, že teda aj s kolegami budeme ho do toho tlačiť, pretože za päť rokov sa ťažko dá aj vysúťažiť, aj vyprojektovať, aj proste tá rekonštrukcia zvládnuť. Takže mala som na mysli len takéto, takéto praktické rekonštrukčné práce. Pani poslankyňa Kleinert, áno, ďakujem, financie treba zabezpečiť a ja som aj mala taký pocit, že pán generálny riaditeľ Machaj, keďže sa javil ako skúsený manažér, že bude schopný tie financie zabezpečiť, rôznou zhodou okolností a najmä predchádzajúcou vládou sa mu to nepodarilo. A takisto ďakujem aj pani Jaurovej, presne sme na jednej vlnovej dĺžke, pokiaľ nezabezpečíme poriadne financovanie STVR-ky, tak budeme mať naďalej problém. Ďakujem pekne.
Kamenický, Ladislav, poslanec NR SR (2015-06-23):
Ďakujem. Vážená pani predsedajúca, vážený pán minister, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady Slovenskej republiky, Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pani predsedajúca, prosím, otvorte rozpravu k uvedenému návrhu zákona.
Laurenčík, Milan, podpredseda NR SR (2022-03-24):
Pán poslanec Kéry nebude reagovať na faktické poznámky, pretože nie je v sále. Vyhlasujem teda rozpravu za skončenú. A pýtam sa, či chce v záverečnom slove pán spravodajca, teda pán navrhovateľ reagovať. Nech sa páči.
R. Kaliňák, minister vnútra SR a podpredseda vlády SR: (2007-02-01):
Vážený pán poslanec, ja by som naozaj nemal žiadny problém, keby pri tejto hodine tu stál detektor lži, ja by som si napojil všetky tie elektronické senzory, ďakujem pekne, pán minister, a mohli by sme sledovať tú krivku na tej obrazovke o tom, že teda všetko, čo hovoríme, myslíme, samozrejme, úplne vážne. Ale keď sa bavíme o počte zamestnancov napríklad ministerstva vnútra v oblasti verejnej správy, ktoré sa pohybuje na úrovni 10 000, tak vidíte, že tá tisícka už je prvých 10 %. Keď sa bavíme o 20-percentnom znížení úradníkov. Nemôžete teda spájať rušenie krajských úradov len so samotným počtom všetkých úradníkov štátnej správy. Ale v podstate musíte to vnímať aj v tej šírke, ktorá – chvíľku ma pán poslanec nepočúva –, ale musíte to chápať aj v tej šírke, že nie všetci úradníci pracujú na krajských úradoch, ktorých chceme, samozrejme, znižovať. Ale krajské úrady ako-také sú jedným z prvkov, ktoré chceme rušiť a nie je to jediné. Nielen všeobecná štátna správa dozná zmien. To znamená, ak vy ste presvedčený o tom, že nebudeme tieto krajské úrady rušiť, budem veľmi rád, ak opätovne k tejto otázke, veď tá diskusia bude aj počas samotného legislatívneho procesu jednotlivých zákonov, ale môžeme sa k tomu vrátiť na jeseň tohto roka, ale povedzme si na rovinu, že pred koncom roka, keď teda budú tie krajské úrady zrušené, sa postavíte a verejne poviete, že ste sa hlboko mýlili v tomto úsudku a že ste veľmi rád, že sme aj vaše predsavzatia naplnili aj za vás. Ďakujem pekne.
Šutaj Eštok, Matúš, poslanec NR SR (2022-05-05):
Erik, myslím, že si to veľmi presne pomenoval, pretože táto vláda si od svojho nástupu urobila z dôchodcov nepriateľov. Veď, stačí sa na to pozrieť, čo bol jeden z prvých krokov, ktoré urobili, zrušili reálny 13. dôchodok a namiesto toho zaviedli akúsi sociálnu dávku. Spomeňme si na to, ako sa správali k dôchodcom počas pandémie, ako s nimi šaškovali, ako z nich urobili občanov druhej kategórie. Spomeňme si na to, ako valorizovali dôchodky 1,3 %. A keď má prísť návrh HLAS-u, kde chceme tú valorizáciu prispôsobiť tej skutočnej inflácii, ktorá tu je, tak nás pošlú preč, pretože zrazu akési legislatívne pravidlá im prekážajú v tom, aby sa o tomto dalo rokovať. Ale keď majú rokovať o drogách, tak s tým nemajú absolútne žiaden problém poprieť všetky pravidlá aj tí najväčší právni puristi, ako je už súčasný štátny tajomník pán Dostál, tak vtedy už problém nemajú. Keď ide o drogy, sú schopní urobiť všetko, keď ide o pomoc dôchodcom, tak vtedy sa hrajú s písmenkami, bodkami a čiarkami. To iba vystihuje tú celú náturu tejto vlády, že dôchodcovia, mladé rodiny, pracujúci pre nich nie sú prioritou. Pre nich je prioritou zatýkanie. To je ich priorita, pretože ľuďom nevedia dať chlieb, tak im dávajú iba hry. A to iba celé podškrtuje aj to, ako sa vyjadril nedávno v televíznej debate pán poslanec za OĽANO jeden nemenovaný, ktorý povedal, že oni idú pomáhať iba tým zodpovedným, zodpovedným dôchodcom, tým čo sa dali zaočkovať. Tí, ktorí sa zaočkovať nedali, tak tí majú smolu, pretože to sú nezodpovední ľudia a oni si podľa tejto vládnej bandy zjavne žiadnu pomoc nezaslúžia. Tak ja iba verím, že títo všetci dôchodcovia, aj ľudia, ktorým táto vláda nepomohla, si spomenú o dva roky, ako sa k nim títo ľudia postavili a pošlú túto najhoršiu vládu do histórie.
Grendel, Gábor, podpredseda NR SR (2022-03-22):
S reakciou na faktickú poznámku ešte pán poslanec Svrček.
V. Veteška, podpredseda NR SR: (2007-01-31):
(Hlasovanie.) Prítomných je 141 poslancov, za 78, proti 0, zdržalo sa 63. Schválili sme tento pozmeňujúci návrh. Máte ďalšie návrhy? Návrh o postupe. Odhlasovali sme všetky návrhy a teraz máte poverenie, aby sme návrh postúpili do tretieho čítania? (Súhlasná reakcia spravodajcu.) Prosím. Hlasujeme o postúpení tohto zákona do tretieho čítania. Prezentujeme sa a hlasujeme. (Hlasovanie.) Prítomných je 141 poslancov, za 116, proti 0, zdržalo sa 25, nehlasoval 0. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, kto sa hlási do rozpravy v rámci tretieho čítania k tomuto návrhu zákona? Kotian Miroslav ako jediný. Končím možnosť podania ďalších ústnych prihlášok do rozpravy. Kotian sa prihlásil? Nie. To niekto tam stlačil niečo. Pán Kotian. Nikto sa neprihlásil. Vyhlasujem rozpravu za skončenú. Keďže v rámci tohto čítania neboli podané už žiadne návrhy, pristúpime k hlasovaniu o návrhu zákona ako o celku s odporúčaním gestorského výboru schváliť. Prezentujeme sa, prosím, a hlasujeme. (Hlasovanie.) Prítomných je 143 poslancov, za 80, proti 1, zdržalo sa 62. Konštatujem, že sme schválili vládny návrh zákona o medzinárodnej pomoci a spolupráci pri správe daní. Teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 182). Dávam slovo spravodajcovi z výboru pre pôdohospodárstvo, životné prostredie a ochranu prírody pánovi poslancovi Simonovi, aby hlasovanie uviedol. Pán poslanec, máte slovo.
Hlina, Alojz, poslanec NR SR (2014-06-11):
Ďakujem veľmi pekne. Pán predseda, aj ja chcem stiahnuť z rokovania, lebo celá tá schôdza je tak domotaná, že sme to predložili ešte raz, ale pre túto schôdzu, aby sa nerokovalo o tlači 1015, 1016, 1018, 1012. Ďakujem pekne.
Kollár, Boris, predseda NR SR (2021-06-29):
O návrhoch spoločného spravodajcu dávam hlasovať, že uvedený návrh prerokujeme v treťom čítaní. Prosím, prezentujme sa a hlasujeme. (Hlasovanie.) Prítomných 134 poslancov, za 93, proti 5, zdržalo sa 35, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2013-09-25):
Na vystúpenie pána poslanca s faktickými poznámkami, koľko, osem pánov poslancov? Končím možnosť prihlásiť sa s faktickými poznámkami. Posledný je pán poslanec Viskupič. Pán poslanec Kadúc, nech sa páči.
Burian, Jozef, poslanec NR SR (2019-05-21):
Pán predsedajúci, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona ústavnoprávnemu výboru, výboru pre financie a rozpočet, výboru pre hospodárske záležitosti a výboru pre sociálne veci. Ďalej za gestorský výbor aby určila výbor pre sociálne veci a predmetný návrh prerokovali do 17. júna vo výboroch a do 18. júna v gestorskom výbore. Poprosím vás, dajte hlasovať.
Zmajkovičová, Renáta, podpredsedníčka NR SR (2014-07-09):
Pán spravodajca, chcete sa vyjadriť v rozprave? Nie, prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa, ktorý prerokovávame v skrátenom legislatívnom konaní. Vládny návrh zákona je pod tlačou 1087, spoločná správa výborov má tlač 1087a. Prosím ministra hospodárstva Slovenskej republiky Pavla Pavlisa, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a o zmene a doplnení niektorých zákonov , tlač 1087.)
Figeľ, Ján, podpredseda NR SR (2014-10-24):
Sme v režime rozpravy, takže na vystúpenie pána generálneho prokurátora je jedna faktická. Nech sa páči, Pavol Zajac.
Pellegrini, Peter, podpredseda NR SR (2020-09-22):
Ďalší písomne, ústne prihlásený do rozpravy je pán poslanec Šefčík. Nech sa páči, máte slovo.
Hrušovský, Pavol, podpredseda NR SR (2010-08-10):
S faktickými poznámkami na vystúpenie pána poslanca Pašku deviati páni, desiati páni poslanci. Poprosím technikov, či ešte nie sú prihlásení ďalší na ďalšej strane. Nie. Pán poslanec Kaník ako posledný prihlásený s faktickou poznámkou. Pán poslanec Poliačik, nech sa páči.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 147, za 145, 1 proti, 1 nehlasoval. Konštatujem, že návrh bol schválený.
Laššáková, Jana, podpredsedníčka NR SR (2015-06-25):
Ale, ale, pán poslanec, už v zmysle rokovacieho poriadku...
Číž, Miroslav, poslanec NR SR (2014-11-08):
Ďakujem pekne. Pán Hlina, prišiel som do sály, aby som si vypočul váš prejav, že čo ešte nového po troch dňoch viete dodať k tomu všetkému, čo sme tu počuli, k téme, ktorú prerokuvávame, návrh na odvolanie predsedu vlády a logicky celej vlády. A, viete, či mi uveríte, alebo nie, ani slovo som vo vašom prejave v tomto smere nepočul, a počul som teda vašu fériu o pánovi Paškovi a čo všetko idete urobiť. Videl som vcelku milého mládenca, vcelku ešte v stredných rokoch, ktorý ide položiť vajíčka alebo zapáliť sviečku pred niečo. Aj by som mu uveril, len vzápätí sa mi vybavil taký prejav z internetu, kde ste boli na nejakej demonštrácii zrejme proti neonacistom, neviem kde, so zakrvaveným nosom a zápasili ste zúrivo s policajtami a mali ste taký divný výraz v očiach. Rovnako som vás videl, ako z toho miesta, kde sedíte, ste prebehli s rovnako divným výrazom až na druhú stranu. Vrhli ste sa na kolegu poslanca, zvalili ste ho na zem a ešte potom ste vykrikovali, že keď ešte niekto iný bude konať spôsobom, ktorý vám sa nepáči, skončí na ARE. Čiže vcelku ste veľmi jemný človek, ktorý keď organizuje demonštráciu, nemusíme očakávať absolútne nič zložité. Otázka demonštrácií, skúseností, ktoré máme, sme videli, ako skončili nakoniec zhromaždenia Gorila, kde prišli s veľkou chuťou fanuškovia ultra zo Slovanu a rôzne iné živly a s veľkou chuťou sa pozabávali. Veď pre mladých ľudí nádherná demonštrácia voči Paškovi, papalášovi, fantastické! Zodpovednosť? A načo?! Milujete tu tento stav, pán Hlina. Videl som to. Vážené kolegyne, kolegovia, ide naozaj o veľmi vážne veci. Ide o veľmi vážne veci. Neexistuje vyššia forma občianskej účasti na politickom živote bežnom, pokiaľ ide o politickú súťaž, buď vyhrať voľby, a keď nie, tak byť v parlamente ako opozícia a mať k dispozícii nástroje ako kompletné nástroje poslanca Národnej rady. Tribúnu, ktorú ako nikto tak nezneužíva ako vy, pán Hlina. Čo ešte chcete viacej? Nechcete sa zastaviť? (Potlesk.)
Drábiková, Lucia, poslankyňa NR SR (2022-06-14):
Ďakujem pekne za slovo. Podobne ako moja predrečníčka Janka Žitňanská chcem poďakovať za tento návrh zákona. Oblasť starostlivosti o deti, ktoré z nejakého dôvodu nemôžu vyrastať vo svojej biologickej rodine, prechádzala mnohými premenami a myslím si, že je tu priestor ešte naozaj pre ďalšie. Jedna vec je naozaj vytvorenie čo najlepších podmienok pre to, aby väčšina tých detí a v podstate všetky tie, ktoré môžu, vyrastali v prirodzenom prostredí, mohli vytvárať vzťahové väzby a žiť s náhradnými rodičmi. V tomto vidím význam aj týchto profi rodín a takisto podporovanie pestúnskych rodín. Takisto som presvedčená o tom a myslím si, že tiež tam máme ešte dosť rezerv a je dobré na tom naozaj pracovať, ako už pán minister spomenul, čo sa týka sanácie rodín, čo sa týka vlastne náprav a korekcie, poradenstva, pomoci týmto rodinám, ktoré sa ocitajú v kríze častokrát spôsobenej rôznymi sociálnymi dôvodmi, nedostatočným bývaním alebo príjmom a toto sú častokrát dôvody, pre ktoré sa títo rodičia nemôžu postarať. A ďalšia vec, nezanedbateľná, ktorú sme videli aj na poslaneckom prieskume v detských domovoch, to sú deti, ktoré sú ťažko zdravotne postihnuté a pripútané k lôžku, a naozaj je potrebné aj, pokiaľ nemôžu ísť do toho rodinného prostredia, vytvoriť im čo najlepšie podmienky a pokiaľ je to možné aj kontinuálne po bývaní v prostredí, ktoré poznajú, s ľuďmi, ktorých poznajú. Takže ja si myslím, že naozaj zabezpečiť dôstojný život a dôstojné prostredie, to je veľmi dobrý cieľ a veľmi kvitujem tento návrh zákona. Ďakujem.
Demian, Jaroslav, poslanec NR SR (2014-05-14):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od prerokovania v prvom čítaní.
Petrík, Simona, poslankyňa NR SR (2024-01-09):
Ďakujem pekne. Ja vám chcem, kolegovia, kolegyne, poďakovať za všetky vaše podporné, odborné, vtipné aj kreatívne poznámky k tomuto môjmu príspevku, ktoré mi v rámci zachovania tohto gastrožargónu takto na záver dňa boli naozaj po chuti. Ja vám chcem v tejto mojej reakcii hlavne ale ľudsky, úprimne poďakovať na dnešok, za to, že tu spoločne nevzdávame ten boj za zachovanie demokracie a právneho štátu, že si vieme aj zachovať odbornosť, slušnosť, ale neopúšťa nás ani humor, aj keď situácia, v ktorej sa nachádzame, je poväčšinou na zaplakanie. Tak na záver ja len dúfam, že nás tá chuť neprejde a že ukážeme koalícii, že má dočinenia s kvalitnou, dlho a dobre varenou či pečenou rozpravou. Pekný večer a vidíme sa, dúfam, zajtra. Ďakujem. (Potlesk.)
Paška, Pavol, predseda NR SR (2012-10-25):
Nech sa páči, pán spravodajca.
Žiga, Peter, podpredseda NR SR (2023-11-28):
V rámci rozpravy vystúpi pán poslanec Krátky. (Krátka pauza pre nastavenie hlasového zariadenia na rečníckom pulte.)
Hort, Milan, podpredseda NR SR (2011-10-11):
Posledný s faktickou poznámkou, ktorý sa prihlásil, je pán poslanec Stanislav Fořt. Nech sa páči.
Zmajkovičová, Renáta, podpredsedníčka NR SR (2014-09-16):
Pán poslanec Hudacký.
Šeliga, Juraj, podpredseda NR SR (2020-11-04):
Prezentujme sa, prosím, a hlasujme. (Hlasovanie.) Prítomných 106, za 21, proti 45, zdržalo sa 36, nehlasovali 4. Konštatujem, že sme neschválili ani tento bod. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2016-06-21):
Na vaše vystúpenie zareaguje s faktickou poznámkou, zareagujú dvaja páni poslanci. Končím možnosť prihlásiť sa s faktickou. Pán poslanec Viskupič, nech sa páči.
Zelník, Štefan, poslanec NR SR (2018-05-24):
Ďakujem pekne za slovo. Vážený pán predseda Národnej rady, tvoje vystúpenie sa opieralo o argumenty a nie o tzv. reči na trhovisku. Ak niekto povie, že Slovenská národná strana zaviedla v pôdohospodárstve mafiánske praktiky, tak je to vyložene klamstvo a opak je pravdou. Sme hrdí na to, že sme predložili ústavný zákon o ochrane pôdy, a treba poďakovať všetkým poslancom, ktorí zaň hlasovali a bolo ich viac ako 120, okrem, samozrejme, strany Sloboda a Solidarita, ktorí stále presadzujú trhový spôsob hospodárstva. Práve ústavný zákon o ochrane pôdy má zabrániť mafiánskym praktikám. Ale poďme ešte k faktom. Ak z 19-tisíc žiadateľov je sporných 73 prípadov, t. j. 0,14 % plochy obhospodarovanej, tak o čom tu rozprávame, o akých mafiánskych praktikách? Pani ministerka sa netají tým, že došlo ku individuálnym zlyhaniam. Dokonca ona sama podala trestné oznámenia práve v súvislosti s prenájmom nejakých parkovísk alebo letísk. Ona sama to iniciovala, teda nemá záujem alebo neschováva to. Tak, prosím vás, buďme spravodliví a opierajme sa o fakty a nemanipulujme s faktami a nerobme práve to, že dezinformujeme a klameme. Ďakujem.
Viskupič, Jozef, poslanec NR SR (2017-02-07):
Ďakujem. Dušan, netreba zavádzať ľudí. Ja si pamätám tvoj očný kontakt, keď sme sa cez hentie dvere vracali, keď sme povedali, že nepodporíme Mihálov Zákonník práce, ak nezrušia gastrolístky, a pán poslanec Hrušovský, myslím, tu takto šaškoval s kartou, že zrovna mu to tam nevyšlo a ten jeden hlas chýbal. Čiže ten jeden hlas chýbal. Tak nezavádzaj ľudí! My sme to navrhli, dali sme to ako základnú podmienku a ty si tu bučal na mňa, že sa vraciam, lebo nechcem podporiť vyššiu novelu, pretože sme dali podmienku, že gastrolístky budú zrušené a potom podporíme. Ty si vtedy nezahlasoval za zrušenie a teraz zavádzaš a nezahlasuješ znova. A ja sa obávam, že neexistuje reálnejší argument, že si presne v tom klube, ktorý si pase emitentov gastrolístkov. Neviem, či ty priamo, alebo tí tvoji stranícki kolegovia, ktorí, ty máš možno tak prístup na chodbu, potom je do kuchyne a niektorí sú v špajze. Tí, ktorí sú v tej špajze, tak tí vedia, prečo tebe kážu, aby si gastrolístky držal nad vodou. A nevyvlečieš sa z toho so žiadnymi tvojimi príbehmi o tom, čo ty máš na rováši. To znamená, naozaj, Dušan nezavádzajme ľudí! Ty gastrolístky jednoducho chceš, lebo z toho máš istý typ výhody, neviem, či priamo finančný, ale minimálne asi taký, že zostaneš na kandidátke SMER-u. Toto je jednoznačný dôkaz o tom, že ak by si bol slobodný, gastrolístky jednoducho zrušíš, resp. zdobrovoľníš. A nič by ti v tom nezabránilo, pretože keď by si prišiel na dedinu, všetci ti za to poďakujú. Ďakujem. (Potlesk.)
Pellegrini, Peter, predseda NR SR (2015-11-24):
Prezentujme sa a hlasujme, že prerokujeme tento návrh zákona v treťom čítaní ihneď. (Hlasovanie.) Prítomných 136 poslancov, za hlasovalo 131 poslancov, zdržali sa 4 poslanci, nehlasoval 1. Návrh sme schválili. Konštatujem, že sme v treťom čítaní . Otváram rozpravu v rámci tretieho čítania. Nik sa nehlási do rozpravy. Končím možnosť prihlásiť sa do rozpravy. Vyhlasujem rozpravu za skončenú. Nech sa páči.
P. Paška, predseda NR SR: (2006-09-05):
Nech sa páči, pán poslanec Urbáni.
Grendel, Gábor, podpredseda NR SR (2020-05-15):
Chcel by som poprosiť pani komisárku pre deti Vieru Tomanovú, aby prišla do rokovacej sály, aby sme mohli pokračovať v prerušenej rozprave o správe o činnosti komisárky pre deti za minulý rok. Ďakujem pekne. (Komisárka pre deti: „Dobrý deň prajem.“ ) Dobrý deň. (Zaznievanie gongu.) A tak isto chcem poprosiť spoločnú spravodajkyňu z výboru pre ľudské práva a národnostné menšiny pani poslankyňu Jarmilu Vaňovú, aby zaujala miesto určené pre spravodajcov. Ďalším v poradí z ústne prihlásených rečníkov do rozpravy je pán poslanec Jozef Pročko. Nevidím ho v sále, takže stráca poradie. Nasledovať bude pán poslanec Ondrej Dostál. Ostatných kolegov by som chcel pekne poprosiť, aby sa utíchli, ďakujem pekne. Pán poslanec Pročko bude mať potom možnosť vystúpiť v rozprave, keď skončí pán poslanec Dostál. Nech sa páči, pán poslanec.
Pleštinská, Zita, poslankyňa NR SR (2020-09-24):
Ďakujem pekne aj za odpoveď. Výstavba nájomných bytov sa dá ihneď naštartovať cestou legitímnej výnimky na tieto byty zo zákona o verejnom obstarávaní a netreba ďalej v tejto oblasti riešiť vôbec nič. Vieme aj v ostatných oblastiach navrhnúť účinné zmeny zákona o verejnom obstarávaní. Je tomuto postupu naklonené aj ministerstvo dopravy?
Číž, Miroslav, podpredseda NR SR (2015-06-30):
Ďakujem, pán minister. Teraz dávam slovo spravodajcovi, ktorého určil navrhnutý gestorský výbor pre verejnú správu, Dušanovi Bublavému a uvedie spravodajskú správu. Má slovo.
Jurinová, Erika, podpredsedníčka NR SR (2014-11-08):
Preveríme u technikov a dáme vedieť. Nech sa páči, pán minister, máte slovo. Aha, pardon, takže pán poslanec Mihál s procedurálnym.
Hort, Milan, podpredseda NR SR (2010-10-20):
Ďakujem. Poprosím poslancov, skôr ako dám slovo spravodajcovi, ktorí potrebujú telefonovať, nech tak robia mimo rokovacej sály Spravodajcom je pán poslanec Zoltán Horváth, ktorého určil navrhnutý gestorský výbor, výbor pre sociálne veci. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Baránik.
Ďuriš Nicholsonová, Lucia, podpredsedníčka NR SR (2017-05-10):
Ďakujeme pekne, pán minister. Chcem sa opýtať pána spravodajcu, či chce vystúpiť. Áno, je tomu tak, nech sa páči.
Glváč, Martin, podpredseda NR SR (2018-05-10):
Ďakujem. Otváram všeobecnú rozpravu. Do rozpravy som dostal dve písomné prihlášky, a to od pána poslanca Gröhlinga a pani poslankyne Zimenovej. Pán poslanec Gröhling, ešte stihnete či nie? Nie. Takže vyhlasujem prestávku do jedenástej hodiny. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2016-11-25):
Pán poslanec Poliačik.
Kuffa, Filip, poslanec NR SR (2023-02-17):
Miro, presne tak, ako si to povedal v rozprave, tá zonácia národných parkov, to je jedna obrovská búda, ktorú tu dneska máme vďaka toľko ospevovanej reforme národných parkov. My keď sme chodili po tých protestoch, keď som chodil medzi ľudí, keď som sa s nimi rozprával, upozorňoval som aj na tento fakt, že vďaka reforme národných parkov dôjde k tomu, že v konečnom dôsledku nebudete hospodáriť, ale nebudete ani vykonávať právo poľovníctva. Vtedy sa ministerstvo dole do nás obúvalo, že sme klamári, podvádzame, zavádzame verejnosť, pretože v návrhu zákona nie je nič o tom spomenuté. No áno, návrh zákona o tom nič nehovoril, ale ja som vždy hovoril, treba pozerať dva kroky dopredu, čo sa udeje. Ak raz deklarujem, že vďaka reforme ja budem zvyšovať stupne ochrany, budem zvyšovať rozsah území, ktoré majú padnúť do IV. a V. stupňa, v dnešnom znení zákona to neznamená nič iné, len že tam dôjde k obmedzeniu činnosti človeka, a toho sme dneska svedkami pri týchto zonáciách, že sa rozširuje IV. a V. stupeň, teda V. stupeň, tam človek v podstate nemá čo hľadať, nemá tam čo hľadať ani poľovníctvo. Jediné, čo tam môžeš ísť, je po turistickom chodníku sa prejsť z nejakého bodu A do bodu B, to je tak všetko. A to je všetko, tento marazmus, to sú plody Budaja a Budajových poslancov.
Zmajkovičová, Renáta, podpredsedníčka NR SR (2012-09-13):
Pani poslankyňa Tomanová.
Daniš, Zoltán, poslanec NR SR (2013-05-22):
Pán kolega, je toho skutočne veľa, na čo by som mohol reagovať, ale ja sa obmedzím na jednu parciálnu poznámku. Nuž, trošku som sa aj pousmial a chcem vám povedať, že sa hlboko mýlite, keď si myslíte, že dneska stačí, aby trebárs do tej automobilky, ktorú som spomínal, sa postavil nekvalifikovaný človek a bude stláčať gombíky, ako ste to povedal. To ste ale riadne uletel. Pokiaľ si pamätám a spolu sme diskutovali, ste tiež stavbár, ste stavebný inžinier, no a musíte vedieť a určite viete, že len vyškolenie napríklad takého zvárača, čo to dá času, čo to dá peňazí. A to ešte aj dneska, v čase skutočne automatov zváracích. Takže pozor! Dnešný priemysel si skutočne žiada, aby školy pripravovali a servírovali na trh také profesie, o ktoré je dneska záujem, a, naopak, aby sa tlmili také programy, ktoré produkujú tých absolventov, o ktorých práve tento trh záujem nemá. Ďakujem.
Hrnčiar, Andrej, podpredseda NR SR (2018-09-17):
Reakcia na faktickú, pán poslanec Dostál.
Figeľ, Ján, podpredseda NR SR (2012-07-26):
Ďakujem pekne za uvedenie. Pozerám, že tu nie je pán poslanec Juraj Miškov, ktorý je určeným spravodajcom prostredníctvom výboru pre hospodárske záležitosti. Mal by predniesť správu o výsledku rokovania výborov a o stanovisku gestorského výboru. Požiadam pán predsedu Jána Hudackého, aby ho zastúpil ako predseda gestorského výboru. Nech sa páči. Tlač 83a. (Pauza.) Nech sa páči.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 132 poslancov, za 119, proti nikto, zdržalo sa 13, hlasovali všetci prítomní poslanci. Konštatujem, že sme posunuli návrh zákona do tretieho čítania . Otváram rozpravu. Hlási sa niekto do rozpravy? Nie. Vyhlasujem rozpravu za skončenú. Pán spravodajca, prosím, dajte hlasovať o zákone ako o celku a uveďte odporúčanie gestorského výboru.
Laššáková, Jana, podpredsedníčka NR SR (2012-06-20):
Ďalej s faktickou poznámkou pán poslanec Martvoň. Nech sa páči.
Pellegrini, Peter, podpredseda NR SR (2024-01-18):
Pán poslanec Grendel.
Kollár, Boris, predseda NR SR (2023-01-31):
Dávam o tomto návrhu teraz hlasovať. Prosím, prezentujme sa, budem po každom jednom návrhu dávať hlasovať. Prosím, prezentujme sa a hlasujeme o tomto návrhu pána poslanca Polláka. (Hlasovanie.) Prítomných 125 poslancov, za 81, proti 9, zdržalo sa 33, 2 nehlasovali. Uvedený návrh pána poslanca sme schválili. S ďalším procedurálnym návrhom vystúpi pán poslanec Mazurek. Nech sa páči, pán poslanec, máte slovo.
Číž, Miroslav, doterajší podpredseda NR SR (2010-07-08):
Pani poslankyňa Katarína Cibulková.
Hrnčiar, Andrej, podpredseda NR SR (2019-11-28):
Je všeobecný súhlas? Prosím, prosím, prezentujme sa a hlasujme. (Hlasovanie.) Prítomných 119, za 70, proti 47, zdržal sa 1, nehlasoval 1. Konštatujem, že sme procedurálny návrh schválili. Zajtra sa hlasovať nebude. Pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií, ktorý prerokovávame v skrátenom legislatívnom konaní, tlač 1761. Dávam slovo spoločnému spravodajcovi z výboru pre financie a rozpočet poslancovi Radovanovi Balážovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení neskorších predpisov , tlač 1761.)
P. Paška, predseda NR SR: (2007-09-12):
(Hlasovanie.) 141 prítomných, 83 za, 38 proti, 20 sa zdržalo. Konštatujem, že sme postúpili návrh zákona do druhého čítania. Ďalej pán spravodajca.
Grečková, Lea, poslankyňa NR SR (2014-03-25):
Pán predseda, dajte hlasovať o zákone ako o celku s odporúčaním gestorského výboru schváliť.
Holeva, Viliam, poslanec NR SR (2014-01-28):
Pán predsedajúci, dajte, prosím, hlasovať o zákone ako o celku s odporúčaním gestorského výboru schváliť.